**Succesiv**

*Naty Ela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-atâta gol m-am dezbrăcat de sensuri,

iar ochiul mi s-a dezgheţat cu nonşalanţă

de trecutul ce se lipise gelatinos de lobul urechii,

în care se zărea încă umbra unui cercel rătăcit

printre filele unei vieţi anonime,

păstrate în amintirea unui trandafir veşted,

încă nehotărît ce nuanţă să îmbrace

pe luciul petalelor răsfirate delicat

de zâmbetul unei dimineţi ce uitase să apară

după colţul inimii mele,

pierdută printre clipele succesive

dictate de zgomotul perfid

al paşilor câinelui de vânătoare

ce nu ştie să facă diferenţa între un păun

şi o prepeliţă pregătită să zboare spre inima ta,

care încă pluteşte între trecut şi viitor

fără să realizeze că prezentul e luntrea de salvare

din vârtejul cuvintelor goale

şoptite de o animatoare a balului mascat,

îmbrăcată în transparente iluzii.